Vinnige feite – Linde-familie
Die Suid-Afrikaanse Lindes
Die Afrikaanssprekende Linde-familie in Suid-Afrika stam almal af van een stamvader. Hy was Hans Jürgen Linde, wat in 1753 uit Duitsland in die Kaap aangekom het. Sy nageslag in Suid-Afrika strek tot in die negende geslag en daar is ongeveer 1,700 Afrikaanssprekende persone in Suid-Afrika wat die van Linde dra.
Die Duitse stamvader van die Lindes
Hans Jürgen Linde(r) is op 21 September 1730 gebore en op 24 September 1730 gedoop te Hagsfeld, Durlach, naby Karlsruhe in Suid-Duitsland.
Hans Georg was die seun van Hans Karl Linder (gebore te Hagsfeld in 1660 en in 1681 te Hagsfeld getroud met Anna Barbara Soyer).
Hans Karl was die seun van Simon Hans Linder (gebore in 1630 te Rintheim en getroud in 1655 te Hagsfeld met Anna Barbara Rausch.
Hans Jürgen kom Suid-Afrika toe
Op 24 September 2010 het die Linde-familie ‘n gedenksteen vir sy nagedagtenis in hierdie kerkhof onthul.
Swellendamse en Vrystaatse Lindes
Hans Jürgen se oudste kind was Hans Jürgen wat in 1759 gebore is en in 1783 te Swellendam met Johanna Maria Human getroud is. Hulle het vyf kinders gehad. Sy tweede oudste seun was Hans Jürgen en hy was die voorvader van al die Lindes in tien verskillende afdelings wat vandag as die Swellendamse Lindes bekend staan.
Sy vyfde kind was Nicolaas. Hy is in 1765 gebore en is in 1786 met Susanna Rebecca Uys getroud. Hulle het tien kinders gehad, waarvan vier seuns was. Drie van hulle is jonk oorlede. Net die jongste seun, Georg Fredrik, het ’n volwasse man geword. Hy is in 1804 gebore en het in 1830 met sy eerste vrou, Maria Christina Francina Steyn getrou. Hulle het agt kinders gehad. Georg Fredrik is in 1846 met Anna Magdalena Oosthuizen getroud en hulle het vier kinders gehad. Sy derde vrou was Petronella Aletta de Lange (weduwee van die befaamde genl Andries Pretorius) en hulle het vyf kinders gehad. Georg erf die plaas Tierhoek met sy pa se dood in 1836 maar kry in 1839 toestemming om die distrik Swellendam te verlaat en na Colesberg te verhuis. Later vestig hy hom as eerste eienaar op die plaas Schanskraal in die distrik Brandfort, waar hy later ook oorlede is. Hy word in 1851 tot die Wetgewende Raad verkies en was in 1854 mede-ondertekenaar van die Bloemfontein-Konvensie waardeur die Vrystaat sy onafhanklikheid gekry het. Hy dien in die Provinsiale Regering en later in die Uitvoerende Raad. Omstreeks 1855 word hy kommandant van die burgers in die Bloemfontein-distrik en in 1856 voer hy hulle aan teen die Basoetoes na aanleiding van voortdurende strooptogte. In 1861 word hy tot lid van die Volksraad verkies en dien tot 1864, toe hy hom voltyds aan die boerdery gewy het. Die nageslag van Georg Fredrik vorm sewe afdelings wat gesamentlik as die Vrystaatse Lindes bekend staan.